b'\n_START_ARTICLE_\nLembit Raave\n_START_PARAGRAPH_\nLembit Raave (22. august 1930, Tartu \xe2\x80\x93 17. november 1989, Tallinn) oli Eesti p\xc3\xb5llumajandusteadlane.\n_START_SECTION_\nElulugu\n_START_PARAGRAPH_\nLembit Raave oli talupidaja poeg._NEWLINE_L\xc3\xb5petas 1950 Tartu 6. Keskkooli ja 1955 EPA agronoomiateaduskonna.; p\xc3\xb5llumajanduskandidaat (1969, EPA), v\xc3\xa4itekiri "Vasikakoplid ja nende kasutamine". Oli 1955\xe2\x80\x9357 Teaduste Akadeemia Taimekasvatuse Instituudi Kuusiku filiaali nooremteadur, 1957\xe2\x80\x9369 Eesti Maaviljeluse ja Maaparanduse Teadusliku Uurimise Instituudi (EMMI) kultuurrohumaade osakonna nooremteadur, 1969\xe2\x80\x9388 vanemteadur (grupijuht), 1988\xe2\x80\x9389 samas taimekasvatuse uurimiskeskuse juhtivteadur ja kultuurkarjamaade grupi juht Kuusiku katsebaasis.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurinud erinevaid rohukamarat\xc3\xbc\xc3\xbcpe, nende ratsionaalseid viljelus- ja kasutusviise, kultuurkarjamaade rajamise ja uuendamise viise; selgitanud erinevate rohukamarat\xc3\xbc\xc3\xbcpide intensiivse v\xc3\xa4etamise m\xc3\xb5ju saagile, saagijagunemisele vegetatsiooniperioodil ja rohukamarate kasutamiskestusele. 195 teadus- ja aimeartiklit.'